पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन लगने के साथ ही जरूरी कामों के लिए लोगों को घरों से बाहर न निकलना पड़े इसलिए प्रशासन ने उनके लिए ऑनलाइन आवेदन करने की सुविधा दी है। राज्यों के बाहर से आने वाले लोगों के लिए ई-पास, शादी की अनुमति दूसरे जिले में जाने के लिए ऑनलाइन ही पंजीयन करवा सकेंगे। जिले में अभी तक ई-पास लेने के लिए 200 से अधिक लोगों ने ऑनलाइन आवेदन किया है। इसमें मात्र एक व्यक्ति को गुरुवार को ई-पास दिया गया है। उन्हें यह पास लखीसराय से जहानाबाद एक श्राद्ध कार्यक्रम में भाग लेने के लिए दिया गया है। शेष पर विचार किया जा रहा है। ई-पास लेने के लिए आवेदकों में अधिकांश ने शादी और तिलक फलदान के लिए अनुमति मांगी है। आईटी मैनेजर राजीव रंजन कुमार ने बताया कि ई-पास लेने के लिए 200 में 160 से अधिक लोगों ने शादी और फलदान तिलक के लिए अावेदन किया है। बताया कि मेडिकल लीगल के लिए 15, श्राद्ध के लिए 10, लॉक डाऊन में एक जगह से दूसरे जगह जाने के लिए 10 एवं अन्य कार्यो के लिए मात्र पांच लोगों ने आवेदन किया है। कई लोगों ने अलग-अलग नाम से एक ही फोटो लगाकर शादी के लिए आवेदन किया है।
बिना वैधानिक कागजात के किसी भी वाहन का जिला में प्रवेश निषेध
रामगढ़ चौक| लखीसराय-शेखपुरा बॉर्डर के सिसमा गांव के निकट चेक पोस्ट का सीओ अमर कुमार शर्मा, बीडीओ सुरेंद्र प्रसाद एवं थानाध्यक्ष अरविंद कुमार ने निरीक्षण किया। एएसआई दिलीप कुमार, एएसआई बिंदेश्वर पासवान एवं सिंचाई विभाग के कनीय अभियंता कुमुद कुमार व बाल संरक्षण पदाधिकारी मनोज कुमार नियुक्त हैं। लॉकडाउन में चाक-चौबंद विधि व्यवस्था को सुदृढ़ करने के लिए प्रखंड से जुड़े दो जिला शेखपुरा एवं जमुई के बॉर्डर पर 24 घंटे सजग रहने कहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn